pythainlp/thai-wiki-dataset-v3 huggingface dataset:
มามาอะวอดส์ 2023

มามาอะวอดส์ 2023 เป็นงานประกาศรางวัลที่กำลังจะจัดขึ้นในวันที่ 28 และ 29 พฤศจิกายน 2023 ที่จัดขึ้นโดยซีเจ อีเอ็นเอ็มผ่านทางสถานีโทรทัศน์เอ็มเน็ต งานจะจัดขึ้นที่โตเกียวโดม ในประเทศญี่ปุ่น ด้วยธีม "ONE I BORN" งานดังกล่าวจะเป็นงานครั้งที่ 25 ในประวัติศาสตร์ของงาน และเป็นงานที่สองติดต่อกันที่จัดขึ้นในญี่ปุ่น
==ภูมิหลัง==
วันที่ 21 กันยายน 2023 ซีเจ อีแอนด์เอ็มประกาศว่างานจะจัดขึ้นที่โตเกียวโดมในญี่ปุ่น นอกจากนี้ยังได้ประกาศธีมสำหรับงานนี้ในชื่อว่า "One I Born" ซึ่งมีความหมายว่า "'I' และ 'MAMA' ซึ่งเป็นสิ่งมีชีวิตเพียงชนิดเดียวในโลกที่มีความเป็นไปได้ไม่มีที่สิ้นสุด การพบกันและกลายเป็น 'One' ที่สมบูรณ์แบบด้วยพลังงานเชิงบวก"
วันที่ 2 พฤศจิกายน เอ็มเน็ตประกาศว่าช็อน โซ-มีและพัก โบ-ก็อมจะกลับมาเป็นพิธีกรในวันที่ 1 และวันที่ 2 ตามลำดับ ซึ่งคล้ายกับงานของปีที่แล้ว
วันที่ 8 พฤศจิกายน งานแถลงข่าวจัดขึ้นที่ SJ Kunsthalle ในคังนัม เอ็มเน็ตประกาศรายชื่อศิลปินชุดที่ 3 และการแสดงร่วมกัน ซึ่งรวมถึงการแสดง MAMA Mega Stage จากพิธีกรวันที่ 1 ช็อน โซ-มี การแสดง MAMA Theme Stage จาก อี ย็อง-จี, สมาชิกของซีโรเบสวัน เลเซราฟิม และเทรเชอร์ MAMA Super Stage จากมินนี วงไอเดิล, ฮอ ยุน-จิน วงเลเซราฟิม, เสี่ยวถิง วงเคปเลอร์, บาดา อี และโมนิกา และ MAMA Wonder Stage จากโยชิกิ
==นักแสดง==
===วันที่ 1===
ช็อน โซ-มี
ทงบังชินกี
ไอเอ็นไอ
เจโอวัน
ไซเกอส์
ทีบายที
เอนไฮเพน
เคปเลอร์
แอนด์ทีม
นักแสดงจากสตรีทวูแมนไฟเตอร์ 2
ไดนามิค ดูโอ
จัสต์บี
อี ยอง-จี
โยชิกิ
===วันที่ 2===
เอทีซ
นิจยู
ไรซ์
ซีโรเบสวัน
เซเวนทีน
ไอเดิล
เลเซราฟิม
บอยเน็กซ์ดอร์
เอลส์อัพ
แอนน์-มารี
เทรเชอร์
โมนิกา (Prowdmon)
== พิธีกร ==
โค มิน-ชี
คิม โซ-ฮย็อน
โน ยุน-ซอ
รยู ซึง-รย็อง
พัก กยู-ย็อง
พัก อึน-บิน
บยอน อู-ซ็อก
มูเนตากะ อาโอกิ
อัน แจ-ฮง
ออม จ็อง-ฮวา
ยู ย็อน-ซ็อก
อี จุน-ฮย็อก
ช็อง คย็อง-โฮ
ชา ซึง-ว็อน
ชเว ซู-ย็อง
ฮวัง มิน-ฮย็อน
ยุน ซ็อง-บิน
ช็อง ชาน-ซ็อง
RalRal
==เกณฑ์==
เพลงทั้งหมดที่วางจำหน่ายตั้งแต่วันที่ 22 ตุลาคม 2022 ถึง 30 กันยายน 2023 มีสิทธิ์ได้รับการเสนอชื่อ
ผู้ได้รับการเสนอชื่อจะได้รับการประเมินตามข้อมูลที่ได้รับจาก เซอร์เคิลชาร์ต, สปอติฟาย, และ ยูทูบ
==ผู้ได้รับการเสนอชื่อ==
ประกาศรายชื่อผู้ได้รับการเสนอชื่อเมื่อวันที่ 19 ตุลาคม 2023 เวลา 18:00 น. (KST) และการโหวตจะเริ่มในช่วงเวลาเดียวกัน
=== รางวัลหลัก ===
== ออกอากาศ ==
พิธีมอบรางวัลมามาอะวอดส์ 2023 การถ่ายทอดสดทั่วโลกจากเอ็มเน็ตในเกาหลีใต้ และช่อง ซีเจ อีแอนด์เอ็ม (หากมี) และเครือข่ายต่างประเทศอื่น ๆ และออนไลน์ผ่าน Mnet K-pop, Mnet TV, M2, และผ่านช่องทางยูทูบของKCON พรมแดงจะถ่ายทอดสด 2 ชั่วโมงก่อนพิธีหลัก
==หมายเหตุ==
==อ้างอิง==
==แหล่งข้อมูลอื่น==
ดนตรีเกาหลีใต้ในปี พ.ศ. 2566
เอ็มเน็ต
หรทีป สิงห์ นิชฌร

หรทีป สิงห์ นิฌชร (อักษรโรมัน: Hardeep Singh Nijjar, อักษรคุรมุขี: ਹਰਦੀਪ ਸਿੰਘ ਨਿੱਝਰ, 11 ตุลาคม 1977 – 18 มิถุนายน 2023) เป็นผู้นำขบวนการแบ่งแยกดินแดนที่เกี่ยวข้องกับขบวนการขาลิสถาน เขาเป็นชาวอินเดีย และต่อมาถือสัญชาติแคนาดา
แม้หน่วยงานซิกข์จำนวนมากจะมองว่านิฌชรเป็นผู้สนับสนุน (advocate) การเป็นเอกราชของชาวซิกข์ แต่รัฐบาลอินเดียมองว่าเขาเป็นผู้ก่อการร้าย ทางการอินเดียกล่าวโทษนิชฌรว่าเป็นผู้นำกองกำลังติดอาวุธ กองกำลังสิงห์ขาลิสถาน เมื่อปี 2014 ภายใต้คำร้องขอจากอินเดีย ตำรวจสากลออกหมายจับนานาชาติต่อนิชฌร นิชฌรยังได้รับการขึ้นทะเบียนเป็นผู้ก่อการร้ายภายใต้รัฐบัญญัติ (ป้องกัน) กิจกรรมอันไม่ชอบด้วยกฎหมาย
ในประเทศแคนาดา นิชฌรมีความโดดเด่นขึ้นมาในปี 2019 เมื่อเขาขึ้นมาเป็นผู้นำของคุรุทวาราซิกข์คุรุนานัก (Guru Nanak Sikh Gurudwara) ในเซอร์เรย์ บริทิชคอลัมเบีย และกลายมาเป็นผู้สนับสนุนการแบ่งแยกดินแดนซิกข์ที่มีปากเสียง นิชฌรยังมีความสัมพันธ์กับซิกข์ฟอร์จัสติซ (SFJ) และเป็นหัวหอกในการรณรงค์การตั้งดินแดนขาลิสถานในการลงประชามติปี 2020 ในวันที่ 18 มิถุนายน 2023 นิชฌรถูกฆาตกรรมในที่จอดรถของคุรุทวาราแห่งหนึ่งในบริทิชคอลัมเบีย ทางการแคนาดา จากข้อมูลเมื่อเดือนกันยายน ยังไม่ได้จับกุมผู้ต้องสงสัยใด ๆ ที่เกี่ยวข้องกับเหตุฆาตกรรมนี้
การเสียชีวิตของนิชฌรนำไปสู่วิกฤตการทูตที่ส่งผลให้ความสัมพันธ์ระหว่างประเทศอินเดียกับแคนาดาไปอยู่ที่จุดต่ำสุด ไปจนถึงการเลื่อนการพูดคุยข้อตกลงการค้าระหว่างสองประเทศในวันที่ 1 กันยายนออกไปโดยไม่มีกำหนด เมื่อวันที่ 18 กันยายน 2023 นายกรัฐมนตรีแคนาดา จัสติน ทรูโด ระบุว่าหน่วยงานข่าวกรองของแคนาดากำลัง "ไล่ตามข้อกล่าวหาที่มีมูลว่าเป็นไปได้ว่ามีความเกี่ยวข้อง" ระหว่างเจ้าหน้าที่ของรัฐบาลอินเดียกับการลอบสังหารนิชฌร ตามด้วยรัฐมนตรีการต่างประเทศของแคนาดา เมลานี จอลี ประกาศการขับทูตอินเดียหนึ่งคน ในขณะที่รัฐมนตรีการต่างประเทศของอินเดียปฏิเสธข้อกล่าวหา ระบุว่าเป็นข้อกล่าวหาที่ "ไร้สาระและถูกชักจูง" ตามด้วยการที่รัฐบาลอินเดียขับอัครทูตแคนาดาประจำประเทศอินเดียเพื่อเป็นการโต้กลับ ในวันถัดมา ทรูโดกล่าวแก่สำนักข่าวว่าแคนาดา "ไม่ได้จ้องที่จะกระตุ้นให้โกรธหรือทำให้สถานการณ์เลวร้ายลง"
==อ้างอิง==
ชาวแคนาดาที่นับถือศาสนาซิกข์
ชาวอินเดียที่นับถือศาสนาซิกข์
ชาวแคนาดาเชื้อสายอินเดีย
บุคคลจากรัฐปัญจาบ
เสียชีวิตจากปืน
เสียชีวิตจากการลอบสังหาร
เมรุลอย

เมรุลอย คือเมรุเผาศพชั่วคราวชนิดเคลื่อนย้ายได้ของสามัญชน ทำเพื่อเผาศพของบุคคลสำคัญหรือผู้มีหน้ามีตาในสังคม ส่วนพระเมรุหรือพระเมรุมาศใช้สำหรับพระมหากษัตริย์ พระบรมวงศานุวงศ์และพระสงฆ์ชั้นสมเด็จพระสังฆราชเท่านั้น
เมรุลอยโดยทั่วไปมักมีลักษณะเป็นมณฑป เป็นสถาปัตยกรรมที่ตั้งอยู่บนพื้นดินไม่มีการฝังรากฐานลงไปในพื้นดิน สามารถสร้างและถอดออกนำไปประกอบใหม่ในที่แห่งใหม่ได้
กรมส่งเสริมวัฒนธรรม กระทรวงวัฒนธรรม ประกาศขึ้นทะเบียนเมรุลอยเป็นหนึ่งในสิบสี่ของมรดกภูมิปัญญาทางวัฒนธรรมของชาติ ประจำปี พ.ศ. 2565
==ประวัติ==
ไม่ปรากฏหลักฐานแน่ชัดว่าสร้างขึ้นครั้งแรกเมื่อใด แต่พบว่ามีกลุ่มผู้สร้างเมรุลอยในตำบลหัวเวียง อำเภอเสนา จังหวัดพระนครศรีอยุธยา เริ่มสร้างเป็นครั้งแรกประมาณ พ.ศ. 2480 ในงานปลงศพโยมแม่ของหลวงพ่อเจาะ เจ้าอาวาสวัดประดู่โลกเชษฐ์ ผู้ออกแบบและควบคุมการก่อสร้าง คือ พระอาจารย์เทียม อดีตเจ้าอาวาสวัดกษัตราธิราช ภายหลังได้รับความนิยมในท้องถิ่นและพื้นที่ใกล้เคียง จนกระทั่ง พ.ศ. 2506 บรรดาช่างที่เคยดูแลการติดตั้งเมรุลอยเริ่มเกิดความชำนาญจึงมีการพัฒนารูปแบบลวดลาย มีช่างประกอบอาชีพทำเมรุลอย ทั้งรับจ้างสร้างและให้เช่าเมรุลอยมากขึ้นตามลำดับ
อีกแหล่งข้อมูลระบุว่ามีการทำเมรุลอยที่จังหวัดเพชรบุรีมาอย่างน้อยสมัยต้นรัตนโกสินทร์ ปรากฏการอ้างถึงหมายรับสั่งของพระบาทสมเด็จพระจอมเกล้าเจ้าอยู่หัวมีพระบรมราชานุญาต เมื่อ พ.ศ. 2403 ความว่า "อันบ้านอื่นเมืองใดในหัวเมืองนั้น การจัดทำเมรุตั้งศพนั้นขอเสียเถิด อย่าริทำให้เป็นการเทียมเจ้านายเลย ยกให้แต่เมืองเพชรบุรีเขาเมืองหนึ่ง เพราะเขาทำกันมาช้านานแล้ว"
==อ้างอิง==
สถาปัตยกรรมไทย
องค์ประกอบของพุทธศาสนสถาน
อัลฟุรกอนุลฮัก

อัลฟุรกอนุลฮัก (الفرقان الحق|al-Furqān al-ḥaqq; The True Furqan) เป็นหนังสือภาษาอาหรับที่พยายามเลียนแบบอัลกุรอาน แต่รวมเอาองค์ประกอบต่าง ๆ ตามหลักคำสอนของศาสนาคริสต์
==คำตอบรับ==
แบปติสต์นิวส์รายงานว่า Al-Mahdy สมาชิกคณะกรรมการบริหารใน "Project Omega 2001" เผยแพร่ อัลฟุรกอนุลฮักในเดือนเมษายน ค.ศ. 1999 โดยกล่าวว่า มุสลิม "ยีงไม่ได้รับข้อความที่แท้จริงของพระวรสาร" หนังสือนี้เชื่อว่าเป็นของนักเขียนที่มีนามแฝงว่า "Al Saffee" และ "Al Mahdee" และ Anis Shorrosh เป็นผู้แปลหนังสือนี้เป็นภาษาอังกฤษ โดยเรียกสิ่งนี้เป็น "เครื่องมือที่จะปลดปล่อยมุสลิม" และคนที่เชื่อว่ามุฮัมมัดเป็น "ศัตรูของพระคริสต์" แบ่งออกเป็น 77 บท รวมอารัมภบทและปัจฉิมบท Shorrosh รายงานว่า อัลฟุรกอนุลฮัก เป็นความพยายามที่จะตอบสนองต่อความท้าทายในอัลกุรอานที่ว่าไม่มีผู้ใดสามารถสร้างผลงานเช่นนั้นได้ และใช้คำสอนตามศาสนาคริสต์มากกว่าอิสลาม "หนังสือเล่มนี้เห็นได้ชัดว่าเขียนในแบบอัลกุรอานใหม่ได้อย่างมีประสิทธิภาพ จนมุสลิมชาวอาหรับขอบคุณคนที่อ่านออกเสียงในที่สาธารณะว่าอ่านอัลกุรอาน"
Dr. Ray Register มิชชันนารีคริสต์ กำหนดให้หนังสือเล่มนี้เป็นเครื่องมือที่มีประสิทธิภาพสำหรับ "การประกาศข่าวดีแบบแรก" เพื่อช่วย "วิจารณ์อัลกุรอานและทัศนคติของชาวมุสลิมต่อพระเยซูและการดำเนินชีวิตอย่างมีจริยธรรมที่เป็นที่นิยม"
หนังสือนี้ถูกกล่าวถึงเป็น "โฆษณาชวนเชื่อคริสเตียน" เนื่องจากข้อความที่สอง "เริ่มพูดถึงตรีเอกภาพ แนวคิดที่ไม่ใช่อิสลามโดยสิ้นเชิง" และ The American Muslim เรียกหนังสือนี้เป็น "สิ่งหลอกลวง" โดยกล่าวเป็นตัวแทนของ "มาตรการที่สิ้นหวังในการหาทางเปลี่ยนศาสนามุสลิมนอกรีต เนื่องจากความพยายามร่วมกันไม่กี่ร้อยปีก่อให้เกิดความสำเร็จเพียงเล็กน้อย" นักวิจารณ์คนอื่น ๆ เรียกหนังสือนี้ว่า "มีคุณภาพต่ำและมีเนื้อหาไร้สาระ" และ "ความพยายามที่จะบิดเบือนคำสอนอัลกุรอาน โดยสร้างสิ่งที่ดูเหมือนโองการอัลกุรอานอย่างน่าสมเพช"
นักวิชาการอิสลามหลายคนในมหาวิทยาลัยเตหะรานโต้แย้งว่า อัลฟุรกอนุลฮัก ใช้ระเบียบวิธีที่มีข้อบกพร่องในการพยายามตอบคำถามข้อท้าทายการเลียนแบบไม่ได้ของอัลกุรอาน
Michael R. Licona เปรียบเทียบระหว่าง อัลฟุรกอนุลฮัก กับพระวรสารนักบุญบารนาบัสในความพยายามที่จะเลียนแบบรูปแบบคัมภีร์ของศาสนาหนึ่ง เพื่อส่งเสริมการอ้างหลักคำสอนของอีกศาสนาหนึ่ง แม้ว่าจะสลับบทบาทของศาสนาคริสต์และศาสนาอิสลามก็ตาม
ผู้ที่นับถือศาสนาอิสลามบางคนรู้สึกว่า อัลฟุรกอนุลฮัก ผลิตโดยรัฐบาลอเมริกันหรืออิสราเอลในฐานะส่วนหนึ่งของการสมรู้ร่วมคิด Al-Usbūc หนังสือพิมพ์อียิปต์ อ้างไว้ในวันที่ 6 ธันวาคม ค.ศ. 2004 ว่า "The True Koran  was drafted with direct Israeli participation and with direct instructions from U.S. President George Bush" (เดอะทรูโกราน ได้รับการร่างขึ้นจากการมีส่วนร่วมโดยตรงของอิสราเอล และได้รับคำแนะนำโดยตรงจากประธานาธิบดี จอร์จ บุช แห่งสหรัฐ) กระทรวงการต่างประเทศสหรัฐปฏิเสธข้อกล่าวหานี้อย่างมาก และ Anis Shorrosh ผู้แปลหนังสือนี้ รายงานว่า "ทางอิสราเอลไม่มีส่วนเกี่ยวข้องกับการเตรียมการหนังสือนี้"
==การเซ็นเซอร์==
หนังสือนี้ถูกห้ามนำเข้าในประเทศอินเดีย
== อ้างอิง ==
== แหล่งข้อมูลอื่น ==
A scanned copy of the book on archive.org
ภารกิจในศาสนาคริสต์
วรรณกรรมที่เกี่ยวข้องกับศาสนาอิสลาม
หนังสือที่ถูกเซ็นเซอร์
การเซ็นเซอร์หนังสือในประเทศอินเดีย
ข้อโต้แย้งที่เกี่ยวข้องกับศาสนาอิสลาม
คลองบางพลัด

คลองบางพลัด เป็นคลองที่แยกจากคลองบางกรวย ที่แนวแบ่งเขตจังหวัดระหว่างอำเภอบางกรวย จังหวัดนนทบุรี กับ เขตบางพลัด กรุงเทพมหานคร ไหลเข้าเขตบางพลัด ไปลงแม่น้ำเจ้าพระยาฝั่งขวาข้างวัดอาวุธวิกสิตาราม คลองมีความยาว 4 กิโลเมตร
ชื่อบางพลัดปรากฎใน นิราศภูเขาทอง ของสุนทรภู่ ยุคต้นรัตนโกสินทร์ ความว่า
บริเวณปากคลองบางพลัดเป็นที่ตั้งของวัดอาวุธวิกสิตาราม หรือแต่เดิมเรียกว่า วัดปากคลองบางพลัด เป็นวัดที่พระและชาวบ้านจำนวนหนึ่งอพยพมาจากกรุงศรีอยุธยาเมื่อครั้งเสียกรุง พ.ศ. 2310 เข้ามาตั้งรกรากและได้สร้างวัดนี้ขึ้นมา
บริเวณย่านบางพลัดแต่เดิมเป็นสวนผลไม้ บริเวณปากคลองมีตลาดชาวสวน สินค้าส่วนใหญ่ คือทุเรียนและมังคุดซึ่งปลูกกันเป็นหลักในย่านนี้ เมื่อถึงหน้าผลไม้สองชนิดนี้ราวปลายเดือนเมษายนถึงสิ้นพฤษภาคม เรือสวนจะจอดกันออกไปถึงกลางแม่น้ำ ต่างจากเวลาปกติที่กระจุกตัวอยู่แค่ปากคลองเพราะสินค้ามีเพียงกล้วยหอม กล้วยน้ำว้า หมากพลูเท่านั้น ตลาดนี้เลิกไปเพราะหลังน้ำท่วมใหญ่ พ.ศ. 2485 เพราะสวนล่มเกือบหมด
==อ้างอิง==
บางพลัด
บางพลัด
เสรีโรจน์ ไชยพร

เสรีโรจน์ ไชยพร ชื่อเล่น โรจน์ เป็นผู้กํากับภาพยนต์โฆษณา/มิวสิควีดีโอ, นักแสดงอิสระ และ คอนเท้นครีเอเตอร์ผู้สร้างช่องแนวเอดูเทนเมนต์ที่มีชื่อว่า  Roji Sensei บนแพลตฟอร์ม ยูทูบ, ติ๊กต็อก และ เฟซบุ๊ก ที่เป็นที่รู้จักจากการแสดงเป็นตัวละคร โรจิ เซนเซย์ และ นายสมชาย สุดหล่อ สองคาแรคเตอร์ผู้ดําเนินรายการที่แนะนำข้อมูลเกี่ยวกับประเทศญี่ปุ่นและจากประเทศอื่น ๆ
== ประวัติ ==
เสรีโรจน์ ไชยพร เกิดวันที่ 22 สิงหาคม พ.ศ. 2528 ที่ จังหวัดกรุงเทพมหานคร เป็นบุตรของไพโรจน์ ไชยพร อดีตรัฐมนตรีช่วยว่าการกระทรวงพาณิชย์ และ อมรา อโลฮ่า ไชยพร ชาวเยอรมันที่เกิดและเติบโตที่เมืองโตเกียว ประเทศญี่ปุ่น
=== การศึกษา ===
เสรีโรจน์ได้เข้าศึกษาระดับประถมศึกษาที่ โรงเรียนกรุงเทพคริสเตียนวิทยาลัย และได้ย้ายไปที่โรงเรียนนานานชาติ NIST พร้อมสําเร็จการศึกษาระดับมัธยมศึกษาในปี พ.ศ. 2547 ต่อมาได้เข้าศึกษาระดับปริญญาตรีสาขา International Studies ที่ International Christian University (国際基督教大学) และ วิทยาลัยเทคนิค Tokyo Visual Arts (専門学校東京ビジュアルアーツ) สาขาสื่อสารมวลชน ที่เมืองโตเกียว ประเทศญี่ปุ่น
=== การทํางาน ===
หลักจบการศึกษา เสรีโรจน์ได้เข้าทํางานตําแหน่งผู้ช่วยผู้กํากับที่ บริษัท ฟีโนมีนา จำกัด และลาออกมาเป็นผู้ประสานงานกองถ่ายสําหรับภาพยนต์ญี่ปุ่นในภูมิภาคเอเซีย ต่อมาเสรีโรจน์ได้รับการชักชวนให้เข้าทํางานกับ บริษัท Aoi Inc. ประเทศญี่ปุ่นในตําแหน่งผู้กํากับ ก่อนจะกลับประเทศไทยเพื่อประกอบอาชีพผู้กํากับภาพยนต์อิสระ
ในปี พ.ศ. 2562 เสรีโรจน์ได้เริ่มช่อง Roji Sensei (เดิมชื่อ ญี่ปุ่นถ่อยๆ) ทางยูทํบ แต่ล้มเลิกไปหลังผลิตผลงานได้เพียง 3 คลิป จนกระทั้งได้มาลองมือใหม่ในปี พ.ศ. 2564 บนแพลตฟอร์มติกต็อก และด้วยผลตอบรับที่ดีจึงตัดสินใจทําต่อจนเติบโตเป็นหนึ่งในช่องสายเอดูเทนเมนต์ที่มาแรงที่สุดในปัจจุบัน ด้วยผู้ติตามมากกว่า 500,000 บัญชีในแพลตฟอร์มติ๊กต๊อก และ 185,000 บัญชีในยูทูป 
== ผลงานการกำกับ ==
=== มิวสิควีดีโอ ===
BNK48 บ๊ายบาย…นายพลาสติก (Kami7 Go Green)
Shining Star: Beautiful Love
LIPTA:  ไม่ต้องขอโทษ
LIPTA: เชื่อฉันนะ..เถอะนะ
LIPTA:  เอิ้ว
=== หนังสั้น ===
Week-End (สิ้นสัปดาห์)
== รางวัล==
AdFest 2012 - Thailand : SILVER (TVC), BRONZE (Internet Film)
SPIKE ASIA 2011 - Singapore : BRONZE (PSA)
AdStars 2011 - Korea : BRONZE (PSA)
ACC 2011 - Japan : Finalist (PSA)
Channel [V] Thailand Music Video Awards 2011 : Nominated for best Art Direction
Thai Short Film & Video Festival 2010 : Official Selection (Narrative Short Film)
== อ้างอิง ==
อนุสาวรีย์เอกราช (อาชกาบัต)

อนุสาวรีย์เอกราช เป็นอนุสาวรีย์ในอาชกาบัต ประเทศเติร์กเมนิสถาน ออกแบบโดยได้รับแรงบันดาลใจมาจากเต็นต์แบบพื้นถิ่นและหมวกสตรีแบบพื้นถิ่นของเติร์กเมนิสถาน องค์ประกอบของอนุสาวรีย์ยังเป็นสัญลักษณ์ที่ระลึกถึงวันเอกราชของเติร์กเมนิสถาน ซึ่งคือวันที่ 27 กันยายน เช่น เสาคอนกรีตเสริมเหล็กซึ่งมีความสูง  และเหล็กกล้าเคลือบทอบซึ่งมีความสูง  บนยอด ระเบียงชมทิวทัศน์บนยอดซึ่งมีเส้นผ่านศูนย์กลาง  ภายในตัวอาคารยังประกอบด้วยโถงจัดแสดงผลงายชิ้นสำคัญที่แสดงถึงชาติเติร์กเมนิสถาน
อนุสาวรีย์มีตั้งอยู่บนที่ดินขนาด  โดยรอบมีภูมิทัศน์เขียวขจี, สระน้ำเป็นขั้นบันได และรูปปั้นวีรชนชาวเติร์กเมน 27 คน ล้อมรอบรูปปั้นทองคำของซาปาร์มูรัต นียาซอฟ อยู่ตรงกลาง
อนุสาวรีย์ก่อสร้างขึ้นโดยบริษัทก่อสร้างสัญชาติตุรกี ปอลีเม็กส์ ในปี 2001 เพื่อเฉลิมฉลองครบรอบ 10 ปีของเอกราชจากสหภาพโซเวียต
==อ้างอิง==
==แหล่งข้อมูลอื่น==
Ashgabat Photo Gallery.
สิ่งก่อสร้างในอาชกาบัต
อนุสาวรีย์ความเป็นกลาง

อนุสาวีรย์ความเป็นกลาง (Bitaraplyk arkasy; Monument of Neutrality) เป็นอนุสาวรีย์ที่ในอดีตตั้งอยู่ในนครอาชกาบัต ประเทศเติร์กเมนิสถาน ก่อนในปี 2010 จะถูกย้ายออกไปตั้งมนย่านชานเมือง อนุสาวรีย์มีลักษณะเป็นซุ้มประตูสามขา ทำให้ได้ชื่อที่เรียกกันในท้องถิ่นว่า "เดอะไตรพ็อด" (The Tripod) อนุสาวรีย์มีความสูง  สร้างขึ้นในปี 1998 โดยคำสั่งของประธานาธิบดีแห่งเติร์กเมนิสถาน ซาปาร์มือรัต นือยาซอว์ เพื่อระลึกถึงการวางตัวของรัฐในฐานะรัฐที่เป็นกลาง อนุสาวรีย์ก่อสร้างขึ้นด้วยเงิน 12&nbsp;ล้านดอลล่าร์สหรัฐ บนยอดของอนุสาวรีย์มีรูปปั้นซาปาร์มือรัต นือยาซอว์ เคลือบทองความสูง  ตั้งบนฐานซึ่งหมุนให้หน้าของรูปปั้นหันเข้าหาดวงอาทิตย์ตลอดทั้งวัน อนุสาวรีย์ตั้งอยู่ในใจกลางนครอาชกาบัตและเป็นจุดเด่นในทิวนคร มีความสูงกว่าวังประธานาธิบดี ข้างบนอนุสาวรีย์ยังมีระเบียงชมทิวทัศน์ที่นักท่องเที่ยวนิยมเดินทางมาชม และในตอนกลางคืน อนุสาวรีย์นี้จะเปิดไฟ
==การรื้อถอน==
เมื่อวันที่ 18 มกราคม 2010 ประธานาธิบดี กูร์บันกูลือ เบร์ดือมูฮาเมดอว์ ซึ่งสืบทอดตำแหน่งประธานาธิบดีต่อจากซาปาร์มือรัต นือยาซอว์ ได้ลงนามในคำสั่งให้ทำการรื้อถอนอนุสาวรีย์เพื่อย้ายไปตั้งที่อื่น มีรายงานว่าจะมีการรื้อถอนอนุสาวรีย์ย้อนกลับไปได้ถึงปี 2008 แต่ได้รับการอนุมัติจากประธานาธิบดีในปี 2010 การรื้อถอนตามรายงานของทางการระบุว่าเป็นการเคลื่อนย้ายไปตั้งที่อื่นเพื่อปรับปรุงภูมิทัศน์ของอาชกาบัต ภายใต้โครงการของกูร์บันกูลือ เบร์ดือมูฮาเมดอว์ เพื่อกำจัดส่วนเกินจากลัทธิบูชาตัวบุคคลของ ซาปาร์มือรัต นือยาซอว์ ที่สร้างขึ้นมาตลอดสองทศวรรษ รูปปั้นทองคำของเขาบนยอดอนุสาวรีย์นี้ถือเป็นผลงานชิ้นที่มีชื่อเสียงที่สุดในบรรดาโครงการเพื่อสร้างลัทธิบูชาตัวบุคคลของเขา
กูร์บันกูลือ เบร์ดือมูฮาเมดอว์ ได้ย้ายอนุสาวรีย์นี้ออกไปในย่านชานเมือง โดยมอบหมายให้บริษัทสัญชาติตุรกี พอลีเม็กส์ ซึ่งเป็นผู้ก่อสร้างอนุสาวรีย์นี้ เป็นผู้ทำการรื้อถอนเคลื่อนย้าย ส่วนรูปปั้นทองคำบนยอดนั้นรื้อถอนเสร็จในวันที่ 26 สิงหาคม 2010
กระนั้นเมื่อการเคลื่อนย้ายเสร็จสิ้น รูปปั้นนี้ก็ถูกนำกลับขึ้นไปติดตั้งดังเดิม เพียงแค่ว่ารูปปั้นจะไม่ได้หมุนเข้าหาดวงอาทิตย์อีกแล้ว
==อ้างอิง==
==แหล่งข้อมูลอื่น==
The Neutrality Monument – Polimeks
สิ่งก่อสร้างในอาชกาบัต
กาลาซัน

กาลาซัน หรือ จัณฑิกาลาซัน (Candi Kalasan, ชวา: Candhi Kalasan) เป็นพุทธศาสนสถานบนเกาะชวา ประเทศอินโดนีเซีย ตั้งอยู่ห่างไป  ทางตะวันออกของนครยกยาการ์ตา ก่อนถึงปรัมบานัน
ตามจารึกกาลาซัน ค.ศ. 778 เขียนด้วยภาษาสันสกฤต อักษรปรนาครี ระบุว่าจัณฑินี้สถาปนาขึ้นมาโดยประสงค์ของคุรุสังราชา ไศเลนทรวงศดิลก (Guru Sang Raja Sailendravamçatilaka) ซึ่งโน้มน้าวให้ มหาราช เตชปุรนาปานะ ปานังการัน (Maharaja Tejapurnapana Panangkaran) ให้ก่อสร้าง ตาราภาวนัม (Tarabhavanam) ขึ้นสำเร็จ เพื่อเป็นสักการสถานแด่พระโพธิสัตว์ตารา
มหาราชปานังการันได้มอบหมู่บ้านกลัศ (Kalaça) แก่สังฆะที่ต่อมาได้สร้างวิหารขึ้นที่นี่
กาลาซันปรากฏในส่วนต่อขยาย ไรส์ออฟเดอะราชาส์ (Rise of the Rajas) ของวิดีโอเกมคอมพิวเตอร์วางแผนในเวลาจริง เอจออฟเอมพายส์ ทูว์ โดยกาลาซันเป็นสิ่งมหัศจรรย์ (Wonder) ของอารยธรรมมาเลย์ (Malay civilization) ในเกม
==อ้างอิง==
สิ่งก่อสร้างในจังหวัดชวากลาง
วัดพุทธในประเทศอินโดนีเซีย
แหล่งโบราณคดีในประเทศอินโดนีเซีย
สิ่งก่อสร้างในคริสต์ศตวรรษที่ 8
อนุสรณ์ศพเมอเรอเชชต์

อนุสรณ์ศพเมอเรอเชชต์ (Mausoleul de la Mărășești) เป็นอนุสรณ์สถานในประเทศโรมาเนียที่ระลึกถึงทหารและเจ้าหน้าที่ชาวโรมาเนีย 5,073 คนที่ถูกสังหารในสงครามโลกครั้งที่หนึ่ง และเพื่อระลึกถึงยุทธการที่เมอเรอเชชต์และสมาชิกกองทัพโรมาเนียที่เสียชีวิตระหว่างสงครามโลกครั้งที่หนึ่ง
อนุสรณ์นี้เป็นผลงานออกแบบของกียอร์กีเย กริสตีเนล และกอนสตันติน ปอมปอนิว ก่อสร้างแล้วเสร็จใช้เวลา 15 ปี ประกอบพิธีเปิดเมื่อวันที่ 18 กันยายน 1938 โดยพระเจ้าการอลที่ 2 ชิ้นงานสลักใต้ชายคานูนต่ำรอบฐานของโดมเป็นผลงานแกะสลักของประติมากรกอร์เนล เมเดรอา และอียอน ฌาเลอา
บุคคลสำคัญที่ไว้ศพอยู่ที่นี่ เช่น เอเรมียา กรีกอเรสกู (1863–1919), กรีกอเร อิกนัต (1889–1917) และมารียา ซาฮารียา (1905–1917) รวมถึงยังมีแท่นอนุสรณ์ (cenotaph) ของเฮนรี ชีฮอสกี (1871–1950)
==อ้างอิง==
==แหล่งข้อมูลอื่น==
Mausoleum of Mărășești
Images-360° of Mausoleum of Mărășești 
สิ่งก่อสร้างในประเทศโรมาเนีย
ปราสาทเปเลช

ปราสาทเปเลช (Castelul Peleș, ) เป็นวังทรงเรอแนซ็องส์ใหม่ในเทือกเขาคาร์เพเทียน ใกล้กับเมืองซีนายา เทศมณฑลปราฮอวา ประเทศโรมาเนีย ก่อสร้างขึ้นระหว่างปี 1873 ถึง 1914 เปิดใช้ครั้งแรกในปี 1883 โดยสร้างถวายแด่พระเจ้าการอลที่ 1 แห่งโรมาเนีย ปัจจุบันปราสาทเปิดให้เข้าชมแก่สาธารณะ โดยมีสามราคาซึ่งมีชั้นต่าง ๆ ของอาคารเพิ่มเติมตามราคาค่าตั๋ว
เดิมทีมีการเสนอแปลนก่อสร้างอยู่สามแปลนโดยคัดลอกแบบมาจากปราสาทอื่น ๆ ในยุโรปตะวันตก พระเจ้าการอลที่ 1 ทรงปฏิเสธทุกแบบเนื่องจากขาดความดั้งเดิมและค่าก่อสร้างสูงเกินไป จนกระทั่งโยฮันเนิส ชุลทซ์ สถาปนิกชาวเยอรมัน เสนอแปลนก่อสร้างที่มีความดั้งเดิมและเข้ากับรสนิยมของพระองค์ โดยมีลักษณะเป็นวังแบบแอลป์ผสมผสานองค์ประกอบของยุโรปแบบคลาสสิก ส่วนใหญ่มาจากความวิจิตรแบบอิตาลีและสุนทรียภาพแบบเยอรมนีบนเส้นของศิลปะสมัยฟื้นฟูศิลปวิทยา การออกแบบยังนำร่วมโดยสถาปนิกคาร็อล เบ็นเน็ช มีการต่อเติมภายหลังอีกในปี 1893 ถึง 1914 โดยกาแร็ล ลีมัน สถาปนิกชาวเช็ก ผู้ออกแบบหอคอยต่าง ๆ รวมถึงหอคอยกลางซึ่งมีความสูง  ลีมันยังเป็นผู้ควบคุมการก่อสร้างของปราสาทเปลีชอร์ซึ่งสร้างขึ้นใกล้กันในภายหลัง
==อ้างอิง==
วังและพระราชวังในประเทศโรมาเนีย
สิ่งก่อสร้างในเทศมณฑลปราฮอวา
เอเชียอาร์ติสต์อะวอดส์ ครั้งที่ 8

เอเชียอาร์ติสต์อะวอดส์ 2023  ครั้งที่ 8 จัดโดยสตาร์นิวส์ โดยงานจะมีขึ้นในวันที่ 14 ธันวาคม 2023 ที่ฟิลิปปินส์อารีนา จังหวัดบูลาคัน ประเทศฟิลิปปินส์ พิธีจะมีคัง แดเนียล, ชัง ว็อน-ย็อง และซ็อง ฮัน-บินเป็นพิธีกร
==ภาพรวม==
เอเชียอาร์ติสต์อะวอดส์คัดเลือกผู้ชนะโดยยกย่องผลงานและความสำเร็จอันโดดเด่นของศิลปินชาวเกาหลีใต้ในวงการโทรทัศน์ ภาพยนตร์ และเพลงในเอเชียตลอดปีที่ผ่านมา
===วิธีการคัดเลือก===
ผู้ชนะจะถูกเลือกตามข้อมูลที่ดึงมาจากแฟน ๆ ทั่วโลกจากในเกาหลีใต้ ญี่ปุ่น จีน ไต้หวัน ฮ่องกง สิงคโปร์ อินโดนีเซีย เวียดนาม และฟิลิปปินส์ในเอเชีย อาร์เจนตินาในอเมริกาใต้ เม็กซิโกในอเมริกาเหนือ และยุโรป
===ศิลปิน===
ศิลปินต่อไปนี้จะเข้าร่วมงานประกาศรางวัล
ฮอไรซันและเอสบี19 เป็นศิลปินชาวฟิลิปปินส์กลุ่มแรกที่เข้าร่วมในงานประกาศรางวัล
==อ้างอิง==
==แหล่งข้อมูลอื่น==
ดนตรีเกาหลีใต้ในปี พ.ศ. 2566
โทรทัศน์เกาหลีใต้ในปี พ.ศ. 2566
รางวัลดนตรีในปี พ.ศ. 2566
รางวัลโทรทัศน์ปี พ.ศ. 2566
เหตุการณ์เดือนธันวาคม พ.ศ. 2566 ในเกาหลีใต้
เหตุการณ์เดือนธันวาคม พ.ศ. 2566 ในเอเชีย
เหตุการณ์ความบันเทิงในประเทศฟิลิปปินส์
หงหยาต้ง

ถ้ำหงหยา หรือ หงหยาต้ง (c=洪崖洞|p=hóng yá dòng; ) เป็นหมู่อาคารยกใต้ถุนสูง ความสูง 11 ชั้น ในย่านธุรกิจเจี่ยฟ่างเปย์ในนครฉงชิ่ง หมู่อาคารเหล่านี้สร้างเข้าไปในหน้าผาที่ยื่นออกสู่ชายฝั่งทิศใต้ของแม่น้ำเจียหลิง และเป็นหนึ่งในสถานที่ท่องเที่ยวที่เป็นที่นิยมที่สุดในนครฉงชิ่ง ในวันแรงงานปี 2018 มีรายงานผู้เข้าชมหงหยาต้งอยู่ที่ 142,000 คน
หมู่อาคารของหงหยาต้งประกอบด้วยร้านค้าและโรงแรม ชั้นสี่ของหงหยาต้งเป็นตลาดอาหารและมีร้านค้าเครื่องเทศโดยเฉพาะหมาล่า ชั้นบนสุดยังมีจุดชมทิวทัศน์ของแม่น้ำเจียหลิง ลักษณะของหงหยาต้งยังคล้ายคลึงกันกับอาคารหลักในภาพยนตร์แอนิเมชันของญี่ปุ่น ปี 2001 มิติวิญญาณมหัศจรรย์
==ประวัติศาสตร์==
เข้าใจว่ากลุ่มอาคารตรงนี้ใช้งานเป็นป้อมปราการมาตั้งแต่สมัยของรัฐปาโบราณ (1046 - 256 ปีก่อนคริสต์กาล) จนถึงยุคปลายของราชวงศ์ชิง ประตูหงหยันสร้างขึ้นในศตวรรษที่ 14 ในตอนต้นของราชวงศ์หมิง บ้านยกใต้ถุนสูง (เตี้ยวเจี่ยวเหลา; 吊脚楼) ได้เริ่มมีสร้างขึ้นริมฝั่งแม่น้ำและมีผู้อยู่อาศัยหนาแน่นเรื่อยมาจนถึงปี 1949 อุตสาหกรรมเดินเรือในพื้นที่ซบเซาลง และบรรดา เตี้ยวเจี่ยวเหลา ได้ถูกทิ้งร้างให้ทรุดโทรมก่อนที่จะถูกรัฐบาลฉงชิ่งรื้อถอนลงในปี 2005 เป็นต้นมา มีการก่อสร้างอาคารใหม่ในทรง เตี้ยวเจี่ยวเหลา แบบ ปาหยู (ชื่อเก่าของฉงชิ่ง) ขึ้นแทนที่ หมู่อาคารชุดใหม่ซึ่งก่อสร้างขึ้นควบคู่ไปกับการอนุรักษ์อาคารเดิมที่ยังคงสภาพดีเริ่มต้นในปี 2006 โดยบริษัทออกแบบอุตสาหกรรมและสถาปัตยกรรมเซินเจิ้นฮัวจู (Shenzhen Huazhu Architectural & Engineering Design)
== อ้างอิง ==
สิ่งก่อสร้างในฉงชิ่ง
มิสแกรนด์อินเตอร์เนชันแนล (บริษัท)

บริษัท มิสแกรนด์อินเตอร์เนชันแนล จำกัด (มหาชน) (Miss Grand International Public Company Limited) เป็นกลุ่มบริษัทในประเทศไทยที่ก่อตั้งโดยณวัฒน์ อิสรไกรศีล โดยมีสำนักงานใหญ่ในกรุงเทพมหานคร บริษัทประกอบธุรกิจในหลายด้านทั้งโฆษณา, เครื่องสำอาง, การบันเทิง, การจัดงาน, ผลิตภัณฑ์เพื่อสุขภาพ, อาหารแปรรูป และการจัดการศิลปิน
ในระยะแรกบริษัทประกอบธุรกิจการประกวดความงาม ได้แก่ มิสแกรนด์ไทยแลนด์ และมิสแกรนด์อินเตอร์เนชันแนล แต่ในเวลาต่อมาบริษัทได้ขยายเป้าหมายไปทำในภาคธุรกิจที่หลากหลายมากขึ้นตั้งแต่ช่วงปลายคริสต์ทศวรรษที่ 2010
==ประวัติ==
บริษัท มิสแกรนด์อินเตอร์เนชันแนล จำกัด ก่อตั้งเมื่อวันที่ 6 พฤศจิกายน พ.ศ. 2556 ด้วยทุนจดทะเบียน 1,000,000 บาท โดยมีณวัฒน์ อิสรไกรศีล เป็นประธานเจ้าหน้าที่บริหาร เขาเคยเป็นผู้จัดรายการและพิธีกรโทรทัศน์ ซึ่งเคยเป็นผู้จัดเวทีการประกวดมิสไทยแลนด์เวิลด์ภายใต้การดูแลของเทโร เอ็นเตอร์เทนเม้นท์ หลังจากเขาได้ยุติบทบาทดังกล่าว ณวัฒน์ได้เซ็นสัญญาพันธมิตรทางธุรกิจกับสถานีโทรทัศน์สีกองทัพบกช่อง 7 ก่อตั้งเวทีการประกวดระดับประเทศในชื่อมิสแกรนด์ไทยแลนด์ ในช่วงกลางปี พ.ศ. 2556 และต่อมาก็ได้ก่อตั้งเวทีระดับนานาชาติในชื่อมิสแกรนด์อินเตอร์เนชันแนล โดยทั้ง 2 เวทีอยู่ภายใต้การดูแลของบริษัท มิสแกรนด์อินเตอร์เนชันแนล จำกัด โดยตรง
นอกเหนือจากธุรกิจการประกวดความงาม ทางบริษัทก็ได้ทำการขยายตัวไปทำธุรกิจในด้านอื่น ได้แก่ อุตสาหกรรมอาหารแปรรูป และเครื่องสำอาง ในปี พ.ศ. 2561 และธุรกิจบริหารจัดการศิลปิน ในปีพ.ศ. 2562 ซึ่งส่งผลให้บริษัทได้เพิ่มทุนจดทะเบียนเป็น 50 และ 75 ล้านบาท ในปี พ.ศ. 2563 และ พ.ศ. 2565 ตามลำดับ
ในวันที่ 15 มิถุนายน พ.ศ. 2565 บริษัทได้ทำการจดทะเบียนแปรสภาพเป็นบริษัทมหาชนจำกัด ในชื่อ บริษัท มิสแกรนด์อินเตอร์เนชันแนล จำกัด (มหาชน) (Miss Grand International Public Company Limited) ด้วยทุนจดทะเบียน 105 ล้านบาท และได้ยื่นแบบแสดงรายการข้อมูลและร่างหนังสือชี้ชวนเพื่อระดมทุนสาธารณะโดยการเสนอขายหุ้นใหม่แก่ประชาชนทั่วไปเป็นครั้งแรกจำนวน 60 ล้านหุ้น เมื่อวันที่ 30 มกราคม พ.ศ. 2566 เพื่อจดทะเบียนซื้อขายในตลาดหลักทรัพย์ เอ็ม เอ ไอ ในเวลาต่อมาบริษัทได้รับสิทธิ์ในการเข้าบริหารโชว์ ดีซี ฮอลล์ ซึ่งเป็นศูนย์ประชุม และโรงละครอเนกประสงค์ ภายในศูนย์การค้าโชว์ ดีซี (ต่อมาเปลี่ยนชื่อเป็น บราโว บีเคเค) เป็นระยะเวลา 20 ปีตามสัญญาเช่าที่ดินของศูนย์การค้า และได้ทำการเปลี่ยนชื่อเป็น เอ็มจีไอ ฮอลล์ (MGI Hall) โดยมีพิธีเปิดอย่างเป็นทางการในวันที่ 21 กุมภาพันธ์ พ.ศ. 2566 นอกจากนี้บริษัทยังได้เป็นพันธมิตรกับคาร์มาร์ทในการก่อตั้งบริษัทลูก ซึ่งได้แก่บริษัท เคเอ็มจีไอ จำกัด ในช่วงเดือนกุมภาพันธ์ พ.ศ. 2566 เพื่อทำธุรกิจเครื่องสำอางโดยเฉพาะ
==ผู้ถือหุ้นรายใหญ่==
เมื่อก่อตั้งบริษัท ณวัฒน์ อิสรไกรศีล ประธานเจ้าหน้าที่บริหาร และรัชพล จันทรทิม รองประธานเจ้าหน้าที่บริหาร เป็นผู้ถือหุ้นรวมร้อยละ 99.99 แต่จะลดลงเหลือเพียงร้อยละ 71.42 หลังจากการเสนอขายหุ้นใหม่แก่ประชาชนทั่วไปเป็นครั้งแรก (IPO) ในปลายปี พ.ศ. 2566
== ดูเพิ่ม ==
มิสแกรนด์อินเตอร์เนชันแนล
มิสแกรนด์ไทยแลนด์
==อ้างอิง==
==แหล่งข้อมูลอื่น==
บริษัทของไทย
บริษัทที่ก่อตั้งในปี พ.ศ. 2556
บริษัทจดทะเบียนในตลาดหลักทรัพย์แห่งประเทศไทย
มิสแกรนด์อินเตอร์เนชันแนล
เทเรซ่า ชัยวิสุทธิ์

เทเรซ่า ยุพเยาว์ ชัยวิสุทธิ์ เป็นนักธุรกิจชาวไทย ปัจจุบันเป็นรองประธานกองประกวดมิสแกรนด์อินเตอร์เนชันแนล โดยดำรงตำแหน่งตั้งแต่การจัดประกวดครั้งแรก เธอมีส่วนสำคัญรับผิดชอบทางด้านความสัมพันธ์ระหว่างประเทศกับองค์กรมิสแกรนด์อินเตอร์เนชันแนล อาทิ การบริหารลิขสิทธิ์ระดับประเทศ ตลอดจนการดูแลผู้ครองตำแหน่งมิสแกรนด์อินเตอร์เนชันแนลในระหว่างที่ดำรงตำแหน่ง
นอกจากบทบาทกับมิสแกรนด์อินเตอร์เนชันแนล เธอยังเป็นกรรมการผู้จัดการ REPS Unlimited บริษัทนำเที่ยวที่มีสำนักงานใหญ่ตั้งอยู่ในดึสเซิลดอร์ฟ
==ชีวิตในช่วงต้น==
เทเรซ่า ชัยวิสุทธิ์ สำเร็จการศึกษาระดับมัธยมศึกษาจากโรงเรียนเซนต์โยเซฟคอนเวนต์ และปริญญาบริหารธุรกิจสาขาการเงินจากมหาวิทยาลัยอาร์มสตรองเบิร์กลีย์
==อ้างอิง==
==แหล่งข้อมูลอื่น==
บุคคลจากกรุงเทพมหานคร
บุคคลจากโรงเรียนเซนต์โยเซฟคอนเวนต์
นักธุรกิจชาวไทย
มิสแกรนด์อินเตอร์เนชันแนล